મેરાન્યૂઝ નેટવર્ક.ગાંધીનગર/રાજકોટઃ આંતરરાષ્ટ્રીય યોગ દિન નિમિત્તે આજે ઈન્ટરનેશનલ યોગ ચેમ્પિયન જલ્પા કાછીઆએ આજે ગાંધીનગરમાં કેન્દ્ર સરકારના ભારતીય સર્વેક્ષણ વિભાગ માં 'વિશ્વ યોગ દિન 'ની ઉજવણી કરી હતી. આંતરરાષ્ટ્રીય યોગ દિવસ નિમિત્તે રાજકોટમાં મહિલાઓએ સતત બીજા વર્ષે પાણીની અંદર યોગ (એકવાયોગ) કર્યા હતા. શહેરના જુદા-જુદા 5 સ્વિમિંગ પુલમાં મળી કુલ 850 મહિલાઓએ એકવાયોગ કરીને યોગ દિવસની ઉજવણી કરી હતી. જેમાં 10 વર્ષથી લઈને 60વર્ષ સુધીની મહિલાઓએ ભાગ લીધો હતો. શહેરના સ્વિમિંગ પુલોમાં મહિલાઓએ કરેલા યોગથી વાતાવરણ યોગમય બની ગયું હતું. ઉલ્લેખનીય છે કે, ગત વર્ષે 600 જેટલી મહિલાઓએ એકવાયોગ કર્યા હતા.